钦定古今图书集成/明伦汇编/闺媛典/第197卷 > 江祖裕妻齐氏〈甯氏钱氏附〉
## 钦定古今图书集成/明伦汇编/闺媛典/第197卷 > 江祖裕妻齐氏〈甯氏钱氏附〉

按《婺源县志》：“齐氏，江祖裕妻。年二十二，裕死，子宗隆
甫四龄。齐劲节不移，抚孤拓业，年六十九卒。宗隆妻
甯氏，年二十一，隆亡，鞠遗腹子德玉，茕茕孤寡，外多
侵渔，甯静守曲，应事姑孝，训子勤，卒保玉成立。卒年
七十五。德玉妻钱氏，年二十二，玉丧子庆衡，才三月，
钱矢志如齐。甯年七十卒。后先百年，相继若同堂。万”
历间，邑令旌表。